7.12.2022
EL
Επίσημη Εφημερίδα της Ευρωπαϊκής Ένωσης
L 315/43
2.
Τα γράμματα “XX” αντικαθίστανται από την τιμή που αντιστοιχεί στην ελάχιστη ισχύ που απαιτείται για τη φόρτιση του ραδιοεξοπλισμού, η οποία καθορίζει την ελάχιστη ισχύ που χρειάζεται να παρέχει η συσκευή φόρτισης για τη φόρτιση του ραδιοεξοπλισμού.
Τα γράμματα “YY” αντικαθίστανται από την τιμή που αντιστοιχεί στη μέγιστη ισχύ που απαιτείται από τον ραδιοεξοπλισμό για την επίτευξη μέγιστης ταχύτητας φόρτισης, η οποία καθορίζει την ισχύ που χρειάζεται να παρέχει κατ’ ελάχιστον η συσκευή φόρτισης για την επίτευξη της εν λόγω μέγιστης ταχύτητας φόρτισης.
Η συντομογραφία “USB PD” (USB Power delivery: παροχή ισχύος μέσω USB) εμφαίνεται εάν ο ραδιοεξοπλισμός υποστηρίζει το εν λόγω πρωτόκολλο επικοινωνίας φόρτισης.
Το “USB PD” είναι πρωτόκολλο που διαπραγματεύεται την ταχύτερη παροχή ρεύματος από τη συσκευή φόρτισης στο ραδιοεξοπλισμό χωρίς να συντομεύει τη διάρκεια ζωής της μπαταρίας. 3.
Η ετικέτα μπορεί να ποικίλλει σε εμφάνιση (π.χ. στο χρώμα του, συμπαγές ή κενό, πάχος γραμμής), υπό τον όρο ότι παραμένει ορατή και ευανάγνωστη.
Εάν η ετικέτα σμικρυνθεί ή μεγεθυνθεί, πρέπει να διατηρούνται οι αναλογίες που ορίζονται στο σχέδιο του σημείου 1 του παρόντος μέρους.
Η διάσταση “α” που αναφέρεται στο σημείο 1 του παρόντος μέρους είναι μεγαλύτερη ή ίση των 7 mm, ανεξαρτήτως παραλλαγής.».